ล้อมโจรหนีหมาย ชักปืนเบิกทางหนี ตำรวจยิงสวนขาลาก ตัดเส้นเลือดตาย
สืบอ่างทองนำกำลังปิดล้อม ผู้ต้องหาหนีคดีทำร้ายร่างกายผู้อื่นได้รับบาดเจ็บสาหัส แต่เกิดไหวตัววิ่งหนีแล้วชักปืนยิงเปิดทางไปก่อเหตุชิงรถ จยย.ของชาวบ้านขี่หลบหนี พร้อมยิงสกัดไม่ให้ตำรวจตาม กระทั่งเจ้าหน้าที่ตอบโต้ยิงขาร่วงลงทุ่งนาแล้วรีบนำตัวส่ง รพ. แพทย์สุดยื้อคมกระสุนตัดเส้นเลือดใหญ่ ต่อมาเสียชีวิต,เหตุตำรวจปิดล้อมจับกุมผู้ต้องหาหนีคดีรายนี้ เปิดเผยเมื่อเวลา 10.00 น. วันที่ 12 ต.ค. พ.ต.ท.สุรพล ต้อยจัตุรัส รอง ผกก.สส.ภ.จ.อ่างทอง พร้อมกำลังปิดล้อมบริเวณบ้านไม่มีเลขที่ ต.เทวราช อ.ไชโย จ.อ่างทอง จับกุมนายวชิระ พิทักษ์เถื่อน อายุ 31 ปี ผู้ต้องหาตามหมายจับคดีทำร้ายร่างกายให้ผู้อื่นได้รับบาดเจ็บสาหัส ในพื้นที่ สภ.เมืองอ่างทอง,จังหวะนั้นนายวชิระเกิดไหวตัววิ่งหนีลงทุ่งนา แล้วชักปืนยิงเปิดทาง วิ่งลัดเลาะไปตามถนนเลียบทุ่งนา จากนั้นไปก่อเหตุชิงรถ จยย.ของนายบุญลือ บุญเพิ่มผล อายุ 66 ปี เป็นชาวนา เพื่อขี่รถหลบหนี พร้อมยิงต่อสู้กับตำรวจ เจ้าหน้าที่ยิงตอบโต้กระสุนเข้าที่ต้นขาขวานายวชิระ รถเสียหลักพุ่งลงทุ่งนาพื้นที่หมู่ 4 ต.อินทประมูล อ.โพธิ์ทอง จ.อ่างทอง,จากนั้นตำรวจเข้าจับกุม พร้อมของกลางปืน 9 มม. 1 กระบอก กระเป๋าสะพายสีดำพบยาบ้า ยาไอซ์และกัญชาจำนวนหนึ่ง พร้อมประสานรถกู้ชีพนำตัวนายวชิระไปรักษาตัวที่ รพ.โพธิ์ทอง อาการสาหัส คมกระสุนตัดเส้นเลือดใหญ่ ทำให้เสียเลือดมาก นำตัวส่งรักษาตัวต่อที่ รพ.อ่างทอง ต่อมาเสียชีวิต,พ.ต.ท.สุรพล ต้อยจัตุรัส รอง ผกก.สส.ภ.จ.อ่างทอง กล่าวว่า ตำรวจฝ่ายสืบสวนติดตามจับกุมนายวชิระ หรือเอ็ม พิทักษ์เถื่อน ผู้ต้องหาตามหมายจับของศาลจังหวัดอ่างทอง ในข้อหาทำร้ายร่างกายผู้อื่นได้รับบาดเจ็บสาหัส หลบหนีมาอยู่ที่บ้านใน ต.เทวราช อ.ไชโย นำกำลังปิดล้อม แต่นายวชิระเกิดไหวตัววิ่งหลบหนีชักปืนยิงเจ้าหน้าที่ แล้วไปก่อเหตุชิงรถ จยย. และยิงปืนใส่เจ้าหน้าที่ตำรวจอีกหลายนัด ตำรวจต้องยิงตอบโต้เพื่อป้องกันตัว
สืบอ่างทองนำกำลังปิดล้อม ผู้ต้องหาหนีคดีทำร้ายร่างกายผู้อื่นได้รับบาดเจ็บสาหัส แต่เกิดไหวตัววิ่งหนีแล้วชักปืนยิงเปิดทางไปก่อเหตุชิงรถ จยย.ของชาวบ้านขี่หลบหนี พร้อมยิงสกัดไม่ให้ตำรวจตาม
จับผู้ต้องหา,ผู้ต้องหาหนีคดี,ยิงเปิดทาง,ยิงสู้ตำรวจ,เสียชีวิต,อ่างทอง,ข่าวหน้า1